b'\n_START_ARTICLE_\nClark V. Poling\n_START_SECTION_\n\xc5\xbdivljenje\n_START_PARAGRAPH_\nPoling se je rodil v Columbusu (Ohio) v dru\xc5\xbeini evangeli\xc4\x8danskega duhovnika Daniela A. Polinga in Susie Jane Vandersall. Pozneje se je dru\xc5\xbeina preselila v Auburndale (Massachusetts), kjer je obiskoval osnovno \xc5\xa1olo. Njegova mati je umrla leta 1918 in \xc5\xbee naslednje leto se je njegov o\xc4\x8de ponovno poro\xc4\x8dil. Pozneje se je spreobrnil tudi v baptista in postal duhovnik. Dru\xc5\xbeina se je preselila v Poughkeepsie (New York), kjer je Poling obiskoval srednjo \xc5\xa1olo; posebno se je odlikoval kot \xc4\x8dlan nogometne ekipe._NEWLINE_\xc5\xa0olanje je nadaljeval na Kolid\xc5\xbeu Hope v Michiganu in nato na Rutgersovi univerzi (New Jersey), kjer je leta 1933 diplomiral. Nato je nadaljeval \xc5\xa1olanje na Yale Divinity School, kjer je diplomiral leta 1936. Postal je pastor Prve reformirane cerkve v Schenectadyju (New York), kjer je tudi ustvaril svojo dru\xc5\xbeino; z \xc5\xbeeno Betty sta imela sina Corkyja in h\xc4\x8derko Susan Elizabeth, ki se je borila tri mesece po njegovi smrti._NEWLINE_Ob izbruhu druge svetovne vojne leta 1941 se je Poling nemudoma prostovoljno prijavil za voja\xc5\xa1kega kaplana; tudi njegov o\xc4\x8de je slu\xc5\xbeil kot kaplan med prvo svetovno vojno. Prvotno je slu\xc5\xbeil v Mississippiju v sestavi transportnega polka._NEWLINE_Pozno leta 1942 je bil preme\xc5\xa1\xc4\x8den v Camp Myles Standish (Taunton, Massachusetts), kjer je kon\xc4\x8dal Kaplansko \xc5\xa1olo na Univerze Harvard. Tu je spoznal tudi preostale tri kaplane iz \xc4\x8detverice.'